দিঘায় কবে খুলতে চলেছে জগন্নাথ মন্দিরের দ্বার! জানিয়ে দিলেন মুখ্যমন্ত্রী

কলকাতা: শুরু হয়েছে বিশ্ব বাংলা বাণিজ্য সম্মেলন। আর সেখান থেকেই একাধিক বিনিয়োগের পাশাপাশি মুখ্যমন্ত্রী মমতা বন্দ্যোপাধ্যায় জানিয়ে দিলেন কবে খুলতে চলেছে দিঘার জগন্নাথ মন্দির। জানিয়ে দিলেন পূর্ব মেদিনীপুরের দিঘায় নবনির্মিত জগন্নাথ মন্দিরের প্রবেশদ্বার খোলার দিন।

মুখ্যমন্ত্রী এদিন বিশ্ব বাংলা বাণিজ্য সম্মেলনের মঞ্চ থেকে জানান আগামী ২৯ এপ্রিল ২০২৫-এ উদ্বোধন হতে চলেছে দিঘার জগন্নাথ মন্দির।

আরও পড়ুন: যা করে গেলাম, বাংলা একদিন পালন করবে: বিজিবিএসে সাংবাদিকদের মমতা

স্বাভাবিকভাবেই মুখ্যমন্ত্রীর এই ঘোষণায় খুশি প্রভু জগন্নাথের ভক্তবৃন্দ। পাশাপাশি পর্যটকদের জন্যও এটি হতে চলেছে আকর্ষণীয় স্থান। এককথায় সকলেই অপেক্ষায় ছিলেন কবে দিঘায় উদ্বোধন হতে চলেছে জগন্নাথ মন্দির।

উল্লেখ্য, ২০২৪ এর ১১ ডিসেম্বর দিঘা সফরে গিয়ে মুখ্যমন্ত্রী মমতা বন্দোপাধ্যায় নির্মীয়মাণ জগন্নাথ মন্দির পরিদর্শন করেন। আর সেখান থেকেই তিনি জানিয়েছিলেন ২০২৫ এর এপ্রিলেই খুলে যাবে দিঘার জগন্নাথ মন্দিরের দ্বার। আর সেই মত এবার ২৯ এপ্রিল দর্শনার্থীদের জন্য খুলতে চলেছে জগন্নাথ মন্দিরের দ্বার।

দেখুন অন্য খবর